Weald

Weald er eit område i det sørlege England, i grevskapa Kent, East Sussex og West Sussex. Det gammelengelske ordet weald tydde opphavleg «tett skog», frå ei indoeuropeisk rot som tydde «skog» eller «vill».

Området har eit areal på omkring 1300 km², og er erklært som eit område med eineståande ven natur. Blant byar i Weald er Tunbridge Wells, Tonbridge, Crawley og Sevenoaks.

Weald var eit sentrum for jernindustri frå romersk tid fram til det siste jernverket vart stengt i 1820. Særs mykje av skogen vart hoggen i mellomalderen, både til skipsbygging og til brensel for jernindustrien og tekstilindustrien. Sidan ingen av desse næringsvegane lenger nyttar tre har skogen i meir enn hundre år fått vekse til, og Weald er no eit av dei mest skogrike områda i England.

Andre område som har weald i namnet er North Weald Bassett i Essex og Harrow Weald i det nordvestlege London.

Kjelder
Denne artikkelen bygger på «Weald» frå ,  den 3. juli 2011.  


Kategori:Åsar i East Sussex
Kategori:Åsar i Kent
Kategori:Åsar i Surrey
Kategori:Åsar i West Sussex
Kategori:Skogar i England